கேள்வி: உனலாசுக்கா தீவு - வரலாறு பற்றி நீங்கள் என்ன அறிந்துள்ளீர்கள்?
பதில்: உனங்கன் அல்லது அலூட் மக்கள் என அழைக்கப்படும் பூர்வீக உனலாசுக்க மக்கள், தீவில் குறைந்தது 10,000 ஆண்டுகளாக வாழ்ந்து வருகின்றனர். 1741 ஆம் ஆண்டு விட்டஸ் பெரிங் என்ற மேற்கத்தியரால் இத்தீவு முதன்முதலில் காணப்பட்டது. 1759 அளவில், உனலாசுக்கா தீவில் குறைந்தது 3,000 அலூட்டுகள் வாழ்ந்தனர். உருசியக் குடியேற்றம் 1759 இல் ஆரம்பமானது. ஆனால் நான்கு ஆண்டுகளுக்குப் பிறகு அக்குடியேற்றம் நான்கு வணிகக் கப்பல்களுடன் சேர்ந்து அலூட்டுகளால் அழிக்கப்பட்டது. இந்த தாக்குதல்களில் 162 உருசியக் குடியேற்றவாசிகள் கொல்லப்பட்டனர். தப்பிப்பிழைத்தவர்கள் 1764 இல் உருசியர்களால் மீட்கப்படும் வரை தங்களைத் தாங்களே பாதுகாக்க முடிந்தது. இந்த நிகழ்வு சுமார் 5,000 அலியூட்களின் உயிரைப் பறித்த பூர்வீக மக்களுக்கு எதிரான இரத்தக்களரிப் பழிவாங்கலைத் தூண்டியது. 1787 வாக்கில், பல அலூட் கடல் நாய் வேட்டைக்காரர்கள் உருசிய அமெரிக்க நிறுவனத்தால் அடிமைப்படுத்தப்பட்டனர். 1840 வாக்கில், 200 முதல் 400 அலியூட்டுகள் மட்டுமே இன்னும் தீவில் வாழ்ந்தனர். 1788 ஆம் ஆண்டு எசுட்டெபான் ஒசே மார்ட்டினெசு, கோன்சலோ லோபஸ் டி காரோ ஆகியோரின் பயணம் அலாசுக்காவின் கடற்கரையை உனலாசுக்கா தீவு வரை ஆய்வு செய்தது, இது எசுப்பானியா இதுவரை ஆய்வு செய்ததில் மிகத் தொலைவில் உள்ள மேற்குப் பகுதியைக் குறிக்கிறது. இதே ஆண்டில், ஆங்கிலேய ஆய்வாளர் ஜேம்ஸ் குக் இத்தீவிற்கு வந்தார், இத்தீவின் பெயரை அவர் ஊனலாசுக்கா என்று பதிவு செய்தார்.Encyclopædia Britannica Third Edition, 1797 Volume 13 article Oonalashka, and Volume 5 article Cook, James. 1988 மே 31 அன்று மாஸ்கோவில், அமெரிக்க ஐக்கிய அமெரிக்காவின் குடியரசுத் தலைவர் ரானல்ட் ரேகன், 19-ஆம் நூற்றாண்டில் அமெரிக்கர்களும், உருசியர்களும் இத்தீவில் சந்தித்ததை ஆரம்பகால அமெரிக்க-உருசிய நட்பின் எடுத்துக்காட்டு என்று குறிப்பிட்டார். 2004 திசம்பர் 8 இல், மலேசியாவின் சரக்குக் கப்பல் ''செலென்தாங் ஆயு'' பெரும் எண்ணெய்க் கசிவு இத்தீவில் மூழ்கியது. File:UnalaskaAlaska.jpg|உனலாசுக்கா நகரம் File:Unalaska 1.jpg|1972 இல் தீவு File:Line5140 - Flickr - NOAA Photo Library.jpg|2004 இல் மூழ்கிய மலேசியக் கப்பல்